CELEX: 62021TN0531
Language: fi
Date: 2021-08-31 00:00:00
Title: Asia T-531/21: Kanne 31.8.2021 – QN v. komissio

15.11.2021   
            
            
               FI
            
            
               Euroopan unionin virallinen lehti
            
            
               C 462/47
            
         
      Kanne 31.8.2021 – QN v. komissio
      (Asia T-531/21)
      (2021/C 462/56)
      Oikeudenkäyntikieli: englanti
      
         Asianosaiset
      
      
         Kantaja: QN (edustajat: asianajajat L. Levi ja N. Flandin)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan hänen ylentämättä jättämisestään tehdyn vastaajan päätöksen, joka perustuu 12.11.2020 julkaistuun hallinnolliseen tiedotteeseen nro 32-2020, jolla päätettiin vuoden 2020 ylennyskierros ja esiteltiin ylennettävien henkilöiden luettelo, johon ei sisälly kantajan nimeä
               
            
                  —
               
               
                  kumoamaan tarpeellisin osin vastaajan 1.1.2021 tekemän päätöksen, jolla hylättiin kantajan valitus ylentämättä jättämistä koskevasta päätöksestä
               
            
                  —
               
               
                  määräämään kantajalle aiheutuneen aineettoman vahingon korvaamisesta
               
            
                  —
               
               
                  velvoittamaan vastaajan unionin yleisen tuomioistuimen työjärjestyksen 89 artiklan nojalla laatimaan anonymisoidun version ylennyskomitean kokouksen pöytäkirjoista sekä henkilöstökomitean keskuskomitean edustajien ja verotuksen ja tulliliiton pääosaston pääjohtajan välisen kokouksen pöytäkirjoista
               
            
                  —
               
               
                  velvoittamaan vastaajan vastaamaan kaikista oikeudenkäyntikuluista.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kolmeen kanneperusteeseen.
      
                  1)
               
               
                  Ensimmäinen kanneperuste perustuu henkilöstösääntöjen 45 artiklan ja 16.12.2013 annetun komission päätöksen C(2013) 8968 final 4 artiklan 1 kohdan rikkomiseen.
               
            
                  2)
               
               
                  Toinen kanneperuste perustuu yhdenvertaisen kohtelun periaatteen loukkaamiseen – Euroopan unionin perusoikeuskirjan 41 artiklan 1 kohdan rikkominen – sekä objektiivisuus- ja puolueettomuussääntöjen rikkomiseen.
               
            
                  3)
               
               
                  Kolmas kanneperuste perustuu perusteluvelvollisuuden laiminlyöntiin – Euroopan unionin perusoikeuskirjan 41 artiklan 2 kohdan sekä SEUT 296 artiklan 2 kohdan rikkominen.